CELEX: 62010CJ0596
Language: sk
Date: 2012-03-08 00:00:00
Title: Rozsudok Súdneho dvora (siedma komora) z 8. marca 2012. # Európska komisia proti Francúzskej republike. # Nesplnenie povinnosti členským štátom - Daň z pridanej hodnoty - Smernica 2006/112/ES - Uplatnenie znížených sadzieb DPH na plnenia súvisiace s nepárnokopytníkmi, najmä koňmi. # Vec C-596/10.

Rozsudok Súdneho dvora (siedma komora) z 8. marca 2012 – Komisia/Francúzsko
      (vec C‑596/10)
      „Nesplnenie povinnosti členským štátom – Daň z pridanej hodnoty – Smernica 2006/112/ES – Uplatnenie znížených sadzieb DPH na plnenia súvisiace s nepárnokopytníkmi, najmä koňmi“
      1.                     Daňové ustanovenia – Harmonizácia právnych predpisov – Dane z obratu – Spoločný systém dane z pridanej hodnoty – Sadzba dane
            – Možnosť členských štátov uplatniť zníženú sadzbu na určité dodávky tovaru a poskytovanie služieb (smernica Rady 2006/112,
            články 96 až 99 a príloha III, body 1 a 11) (pozri body 46, 47, 76, 80 a výrok)
      2.                     Daňové ustanovenia – Harmonizácia právnych predpisov – Dane z obratu – Spoločný systém dane z pridanej hodnoty – Sadzba dane
            – Možnosť členských štátov dočasne uplatniť zníženú sadzbu – Podmienky (smernica Rady 2006/112, články 99 a 110) (pozri body 74,
            75, 77)
      Predmet
      
         
               Nesplnenie povinnosti členským štátom – Porušenie článkov 96 až 99 a prílohy III smernice Rady 2006/112/ES z 28. novembra
                  2006 o spoločnom systéme dane z pridanej hodnoty (Ú. v. EÚ L 347, s. 1) – Uplatnenie zníženej sadzby DPH na plnenia súvisiace
                  s nepárnokopytníkmi, najmä koňmi
               
            Výrok
      
         
                  1.
               
               
                  
               
               
                  	Francúzska republika si tým, že na plnenia súvisiace s nepárnokopytníkmi, a najmä koňmi, uplatnila znížené sadzby dane z pridanej
                     hodnoty, hoci tieto zvieratá nie sú bežne určené na prípravu potravín alebo na využitie v poľnohospodárskej výrobe, porušila
                     povinnosti, ktoré jej vyplývajú z článkov 96 až 99 smernice Rady 2006/112/ES z 28. novembra 2006 o spoločnom systéme dane
                     z pridanej hodnoty, v spojení s prílohou III tejto smernice.
                  
               
            
         
                  2.
               
               
                  
               
               
                  	Francúzska republika je povinná nahradiť trovy konania.
               
            
         
                  3.
               
               
                  
               
               
                  	Írsko znáša svoje vlastné trovy konania.